Аксарка

Аксарка — сяло ў Ямала-Ненецкай аўтаномнай акрузе Расіі. Адміністрацыйны цэнтр Прыуральскага раёна. Знаходзіцца на правым беразе Обі, за 52 км на ўсход ад Салехарда. Сяло размешчана на лініі Паўночнага палярнага круга. У 1900 годзе гандлёвы дом «Міхаіл Плотнікаў і сыны» адкрыў на месцы будучага сяла Аксаркаўскае аддзяленне кансервавай фабрыкі.

У 1930—1932 гадах у Аксарку былі пераселены сасланыя з Паўднёвага і Сярэдняга Урала і аддзяленне стала сялом. У 1940 годзе сяло стала адміністрацыйным цэнтрам Прыуральскага раёна. Рыбзавод, культурны цэнтр народаў Поўначы.

Катэгорыя:Населеныя пункты Ямала-Ненецкай аўтаномнай акругі